Урыстәылатәи Афедерациа Атәылахьчара аминистрра иатәу Арратә Университет Арратә журналистика аҟәша "Аинформациатә еиқәыршәара" акафедра диплом ҟаԥшьыла, алеитенант ичын ихны иалгаз Гагратәи арԥыс Абзагә Ҵәыџьба еиҭеиҳәеит ари азанааҭ алхра игәазырԥхази ԥхьаҟатәи игәҭакқәеи ртәы.
Изрыдрымкылаци Жәлар Реизараҟны ахада ихаҭыԥуаҩрахь акандидат алингвистикатә комиссиа иахыжьра азԥхьагәазҭо азакәан ахәҭаҷ? Иабанӡақәшәо "Аҳәынҭқарратә бызшәазы" азакәан ахаҭыԥуаҩ абызшәа изымдырыр ахьалшо? Изаанхазеи ари азакәан ақьаад аҟны мацара? Абарҭ азҵаарақәа дрылацәажәоит Sputnik аколумнист Елеонора Коӷониаԥҳа иахьатәи лматериал аҿы.